Ehdotus Neuvoston Päätös Norsunluurannikon kanssa käytyjen Cotonoun sopimuksen 96 artiklan mukaisten neuvottelujen päättämisestä /* KOM/2001/0290 lopull. */





Ehdotus NEUVOSTON PÄÄTÖS Norsunluurannikon kanssa käytyjen Cotonoun sopimuksen 96 artiklan mukaisten neuvottelujen päättämisestä (komission esittämä) PERUSTELUT 1. Euroopan unioni aloitti 22. tammikuuta 2001 Norsunluurannikon kanssa Cotonoun sopimuksen 96 artiklan mukaiset neuvottelut, koska Norsunluurannikon viranomaisten aikaisemmissa, tarkistetun neljännen Lomén yleissopimuksen 366 a artiklan mukaisissa neuvotteluissa tekemiä sitoumuksia ei ollut noudatettu, ja erityisesti seuraavien seikkojen vuoksi: * siirtymäkauden presidentin- ja parlamenttivaalien avoimuuden puute; * demokratiaan siirtymistä tahranneet väkivaltaisuudet ja väärinkäytökset siviiliväestöä kohtaan. Nämä seikat ovat ristiriidassa Cotonoun sopimuksen 9 artiklan 2 kohdassa määriteltyjen kyseisen sopimuksen olennaisten osien kanssa. 2. Helmikuun 15. päivänä pidetystä kokouksesta puheenjohtajan ja komission laatimien päätelmien [1] mukaan Euroopan unioni pani tyytyväisenä merkille Norsunluurannikon viranomaisten halun korjata ongelmia ja tehdä voitavansa oikeusvaltioperiaatteen, ihmisoikeuksien ja demokratian kunnioittamisen varmistamiseksi. [1] Neuvoston pääsihteeristön asiakirja N:o 36/01 AKT. Se pani merkille viranomaisten sitoumuksen: "- varmistaa poliittisen järjestelmän avoimuus kaikille suuntauksille erityisesti takaamalla kunnallisvaalien avoimuus kaikille poliittisille puolueille ja valvomalla oikeuslaitoksen riippumattomuutta ja puolueettomuutta; - tehdä kansallisesta sovittelukomiteasta toimivuuden kannalta riittävin resurssein aktiivinen ja tehokas elin maassa viime aikoina esiintyneiden eri ryhmittymien välisten ongelmien käsittelemiseksi siten, että valtio toteuttaa kaikkien sen suositusten perusteella jatkotoimia; - ryhtyä pikaisesti ja täysin avoimesti tutkimaan siirtymävaiheen ja sotilashallinnon aikana tapahtuneita väärinkäytöksiä; - taata asevoimien puolueettomuus ja se, että ne kunnioittavat ihmisoikeuksia; - taata oikeuslaitoksen riippumattomuus ja puolueettomuus erityisesti oikeuslaitoksen korkeimpien virkojen täyttämisessä; - turvata sananvapaus ja erityisesti lehdistönvapaus; - tuomita julkisesti muukalaisvihan osoitukset ja mukauttaa kansalaisuuden ja oleskeluluvan myöntämiseen liittyviä hallinnollisia menettelyjä Norsunluurannikolla asuvien ulkomaalaisten aseman parantamiseksi; - käynnistää vuoropuhelu uudelleen kaikkien poliittisten puolueiden kanssa." Puheenjohtajan ja komission päätelmissä ilmoitettiin myös, että EU:n puheenjohtajavaltio ja komissio aloittavat syvennetyn vuoropuhelun Norsunluurannikon viranomaisten kanssa Abidjanissa ja että tämä vuoropuhelu kestää kolme kuukautta ja siinä käsitellään kaikkia edellä esitettyjä asioita. Lisäksi päätelmissä todettiin, että tämän vaiheen jälkeen tilannetta arvioidaan uudelleen, neuvottelut päätetään ja unioni päättää tarvittavista toimenpiteistä. 3. Abidjanissa käytiin tätä syvennettyä ja säännöllistä vuoropuhelua. Sen perustana oli luettelo toteutettavista toimenpiteistä sitoumusten täyttämiseksi. Vuoropuhelun päätteeksi unionin puheenjohtajavaltion ja komission paikalla olevat edustajat laativat yhteistyössä Ranskan ja Belgian kanssa sitoumusten täyttämistä koskevan arvioinnin [2]. [2] Rapport sur l'état d'avancement des consultations avec la Côte d'Ivoire, 27. huhtikuuta 2001/ 16. toukokuuta 2001. Tästä arvioinnista ilmenee, että Norsunluurannikon viranomaiset ovat toteuttaneet tiettyjen sitoumusten osalta huomionarvoisia ja myönteisiä toimenpiteitä. Erityisesti on huomattava: * kaikille poliittisille puolueille avoimien kunnallisvaalien järjestäminen; * vuoropuhelun aloittaminen kaikkien poliittisten puolueiden kanssa; * kansallista sovittelua koskevan yleisen keskustelun käynnistäminen ja resurssien myöntäminen kansallisen sovittelukomitean toimintaa varten; * presidentinvaaleja (lokakuu 2000) seuranneiden ihmisoikeusloukkausten oikeuskäsittelyjen aloittaminen; * kansallisen henkilörekisteriviraston perustaminen ja toiminnan käynnistäminen, mikä helpottaa muun muassa oleskelulupien uusimista; * poliisien ja sotilaiden epävirallisten tiesulkujen purkaminen; * kaikkien poliittisten puolueiden esteetön pääsy valtion omistuksessa oleviin tiedotusvälineisiin. Seuraavat huolenaiheet ovat kuitenkin edelleen olemassa: Poliittisen järjestelmän avoimuus ja kansallinen sovittelu. Poliittisen järjestelmän avoimuutta kaikille poliittisille suuntauksille ei voida pitää saavutettuna niin kauan kuin kaikkien kunnallisvaaleissa asemansa vahvistaneiden merkittävämpien poliittisten voimien kanssa aloitettu vuoropuhelu ei ole johtanut käytännön viranomaistoimiin. Kansallisen sovittelun nimissä on tärkeää, että ministerikierroksilla, Grand Bassamin kaupungissa 17.-19. huhtikuuta järjestettävässä työkokouksessa sekä "kansallisella foorumilla" saadaan aikaan poliittiset suuntaviivat ja päätetään käytännön toimenpiteistä. Siirtymävaiheen aikana tapahtuneiden virka-aseman väärinkäyttötapausten selvittäminen sekä poliisin ja armeijan saattaminen rangaistusvastuuseen. Loka- ja joulukuun 2000 äänestystapahtumien yhteydessä esiintyneiden virka-aseman väärinkäyttötapausten tutkinta ja oikeuskäsittely on toteutettava järjestelmällisellä tavalla, jotta rangaistusvastuuta ei voitaisi enää välttää. Norsunluurannikon viranomaisten on otettava huomioon Yhdistyneiden Kansakuntien sekä Human Rights Watch -, Amnesty International -, Reporters Sans Frontières - ja Fédération Internationale des Droits de l'Homme -järjestöjen suorittamista kansainvälisistä tarkkailukäynneistä laaditut kertomukset. Ylimpien tuomioistuinten puolueettomuus. Kansalliskokous on antanut perustuslakineuvoston (Conseil Constitutionnel) ja valtakunnanoikeuden (Haute Cour de Justice) organisaatiota ja toimintaa koskevat lait. Antamatta ovat vielä kassaatiotuomioistuinta, valtiontalouden tarkastusvirastoa (Cour des Comptes) ja korkeinta hallinto-oikeutta koskevat lait. Olisi varmistettava, että tuomioistuinten jäsenten nimitykset tapahtuvat riippumattomuuden ja puolueettomuuden periaatteita noudattaen. Ulkomaalaisväestön oikeuksien tunnustaminen. Sitoumus "tuomita julkisesti muukalaisvihan osoitukset ja mukauttaa kansalaisuuden ja oleskeluluvan myöntämiseen liittyviä hallinnollisia menettelyjä Norsunluurannikolla asuvien ulkomaalaisten aseman parantamiseksi" edellyttää vielä tuekseen konkreettisia lisätoimia, ja sitoumus olisi vahvistettava virallisella poliittisella julkilausumalla. Komissio katsoo, että avautuminen kaikkia poliittisia suuntauksia ja maassa asuvia väestöryhmiä kohtaan on yleisesti ottaen käynnistynyt. Prosessia on jatkettava ja lujitettava väestöryhmien välisten jännitteiden lievittämiseksi ja edelleen hauraan poliittisen vakauden tukemiseksi, jotka ovat kestävän kehityksen keskeisiä edellytyksiä. Komissio ehdottaakin tämän prosessin tukemiseksi, että Euroopan yhteisö käynnistäisi asteittain ja ehdollisesti uudelleen yhteistyönsä Norsunluurannikon kanssa. Komissio ehdottaa neuvottelujen perusteella Cotonoun sopimuksen 96 artiklan 2 kohdan c alakohdassa tarkoitetuiksi aiheellisiksi toimenpiteiksi yhteistyön käynnistämistä asteittain sitomalla se kuitenkin Norsunluurannikon viranomaisten 15. helmikuuta 2001 pidetyssä kokouksessa tekemien sitoumusten tosiasialliseen täytäntöönpanoon: i. Uudestaan käynnistetyssä yhteistyössä keskitytään aluksi sosiaalialaan, instituutioiden tukemiseen ja yksityissektoriin. Tukea viranomaisten toimille niiden tekemien sitoumusten täytäntöönpanemiseksi voidaan harkita. Yhdeksännen EKR:n varojen kohdentamista koskeva ilmoitus toimitetaan Norsunluurannikon viranomaisille. Aloitetaan valmistelut soveltamisvuosien 1998 ja 1999 Stabex-siirtoja koskevien 24. heinäkuuta ja 27. joulukuuta 2000 tehtyjen komission päätösten [3] soveltamisalaan kuuluvien varojen käyttöön ottamiseksi. [3] Julkaisemattomat. ii. Heti kun sitoumusten toteuttamisessa todetaan tapahtuneen uutta merkittävää edistystä nykytilanteeseen verrattuna (tilannetta arvioidaan syyskuussa 2001), apua laajennetaan asteittain ja vuoden 1999 Stabex-varoilla voidaan toteuttaa muitakin toimia. iii. Heti kun on todettu, että kaikki sitoumukset on pantu tosiasiallisesti täytäntöön (tilannetta arvioidaan uudelleen tammikuussa 2002), täysimittainen yhteistyö käynnistetään uudelleen. Tällöin on sovittava erityisesti yhteistyöstrategiasta yhdeksännen EKR:n osalta sekä erityisistä rakennesopeutusvaroista köyhyyden vähentämiseen tähtäävän strategian (PRSP) yhteydessä. Lisäksi odotetaan, että julkishallinnon järjestelmien parantamisessa erityisesti Norsunluurannikon tasavallan kanssa 7. syyskuuta 1999 allekirjoitetun pöytäkirjan mukaisesti edistytään samaan tahtiin kuin yhteistyön täytäntöönpanossa. Tehostettua ja tiivistä poliittista vuoropuhelua Norsunluurannikon hallituksen kanssa on jatkettava, jotta varmistetetaan, että se jatkaa aloittamallaan toimintalinjalla poliittisen vakauden palauttamiseksi Norsunluurannikolle. Edellä esitetyn valossa ja AKT-EY-ministerineuvoston päätöksellä N:o 1/2000 ennakoivasti sovellettavan Cotonoun sopimuksen 9 ja 96 artiklan mukaisesti komissio ehdottaa neuvostolle, että se saattaisi päätökseen Norsunluurannikon kanssa käydyt neuvottelut ja tekisi liitteenä olevan päätöksen. Ehdotus NEUVOSTON PÄÄTÖS Norsunluurannikon kanssa käytyjen Cotonoun sopimuksen 96 artiklan mukaisten neuvottelujen päättämisestä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Cotonoussa 23 päivänä kesäkuuta 2000 allekirjoitetun AKT-EY-kumppanuussopimuksen, sellaisena kuin sitä sovelletaan ennakoivasti AKT-EY-ministerineuvoston päätöksellä N:o 1/2000, ottaa huomioon AKT-EY-kumppanuussopimuksen soveltamiseksi toteutettavista toimenpiteistä ja noudatettavista menettelyistä tehdyn sisäisen sopimuksen, sellaisena kuin sitä sovelletaan väliaikaisesti 18 päivänä syyskuuta 2000 tehdyllä jäsenvaltioiden hallitusten edustajien päätöksellä, ja erityisesti sen 3 artiklan, ottaa huomioon komission ehdotuksen [4], [4] EYVL C ..., ..., s. ... . sekä katsoo seuraavaa: (1) Cotonoun sopimuksen 9 artiklassa tarkoitettuja olennaisia osia on rikottu, koska vuoden 2000 lokakuussa pidetyt presidentinvaalit ja vuoden 2000 joulukuussa pidetyt parlamenttivaalit eivät olleet riittävän avoimet ja demokratiaan siirtymistä tahrasivat väkivaltaisuudet ja väärinkäytökset siviiliväestöä kohtaan. Sitoumuksia, jotka Norsunluurannikon viranomaisten tekivät tarkistetun neljännen Lomén yleissopimuksen 366 a artiklan mukaisesti vuoden 2000 tammi-kesäkuussa käydyissä neuvotteluissa, ei myöskään ole noudatettu. (2) AKT-maiden ja Norsunluurannikon kanssa neuvoteltiin Cotonoun sopimuksen 96 artiklan mukaisesti 15 päivänä helmikuuta 2001, ja Norsunluurannikon viranomaiset tekivät tuolloin erityisiä sitoumuksia Euroopan unionin esiin tuomien ongelmien korjaamiseksi kolmen kuukauden ajan käytävän syvennetyn vuoropuhelun aikana. (3) Tämän ajanjakson päättyessä vaikuttaa siltä, että kyseiset sitoumukset ovat johtaneet käytännön toimenpiteisiin; jotkut Cotonoun sopimuksen olennaisten osien kannalta tärkeät toimet vaikuttavat kuitenkin vielä riittämättömiltä, ON PÄÄTTÄNYT SEURAAVAA: 1 artikla Päätetään Norsunluurannikon kanssa käydyt Cotonoun sopimuksen 96 artiklan mukaiset neuvottelut. 2 artikla Hyväksytään liitteenä olevassa kirjeluonnoksessa esitetyt toimenpiteet Cotonoun sopimuksen 96 artiklan 2 kohdan c alakohdassa tarkoitettuina aiheellisina toimenpiteinä. 3 artikla Tämä päätös tulee voimaan päivänä, jona se tehdään. Se on voimassa yhden vuoden sen tekemisestä neuvostossa. Tämä päätös julkaistaan Euroopan yhteisöjen virallisessa lehdessä. Tehty Brysselissä ... päivänä ... kuuta. Neuvoston puolesta Puheenjohtaja LIITE Kirjeluonnos Arvoisa pääministeri, Euroopan unioni pitää Cotonoun sopimuksen 9 artiklan määräyksiä erittäin tärkeinä. Ihmisoikeuksien sekä demokratian ja oikeusvaltion periaatteiden noudattaminen, jolle AKT-EU-yhteistyö perustuu, ovat kyseisen sopimuksen olennaisia osia ja tämän vuoksi suhteidemme perusta. Tämän vuoksi Euroopan unioni on seurannut tarkasti Norsunluurannikon siirtymistä demokratiaan varsinkin Norsunluurannikon viranomaisten tarkistetun neljännen Lomén yleissopimuksen 366 a artiklan mukaisissa neuvotteluissa helmikuussa 2000 tekemien sitoumusten kannalta. Se on huomauttanut tässä yhteydessä erittäin huolestuneena siirtymävaihetta tahranneista väkivaltaisuuksista ja väärinkäytöksistä sekä vuoden 2000 lokakuussa pidettyjen presidentinvaalien ja joulukuussa pidettyjen parlamenttivaalien avoimuuden puutteesta. Euroopan unionin neuvosto päätti tässä tilanteessa 22. tammikuuta 2001 pyytää Norsunluurannikon ja muiden AKT-maiden viranomaisia neuvotteluihin tilanteen perusteellisesta arviointia ja sen parantamiseksi tarvittavien keinojen etsimistä varten. Näitä neuvotteluja käytiin Brysselissä 15. helmikuuta 2001. Tässä yhteydessä käsiteltiin useita perustavaa laatua olevia kysymyksiä, ja Teillä oli tilaisuus esittää Norsunluurannikon viranomaisten näkemys ja arvio tilanteesta. Euroopan unioni pani merkille Teidän sitoumuksenne: - varmistaa poliittisen järjestelmän avoimuus kaikille suuntauksille erityisesti takaamalla kunnallisvaalien avoimuus kaikille poliittisille puolueille ja valvomalla oikeuslaitoksen riippumattomuutta ja puolueettomuutta; - tehdä kansallisesta sovittelukomiteasta toimivuuden kannalta riittävin resurssein aktiivinen ja tehokas elin maassa viime aikoina esiintyneiden eri ryhmittymien välisten ongelmien käsittelemiseksi siten, että valtio toteuttaa kaikkien sen suositusten perusteella jatkotoimia; - ryhtyä pikaisesti tutkimaan täysin avoimesti siirtymävaiheen ja sotilashallinnon aikana tapahtuneita väärinkäytöksiä; - taata asevoimien puolueettomuus ja se, että ne kunnioittavat ihmisoikeuksia; - taata oikeuslaitoksen riippumattomuus ja puolueettomuus erityisesti oikeuslaitoksen korkeimpien virkojen täyttämisessä; - turvata sananvapaus ja erityisesti lehdistönvapaus; - tuomita julkisesti muukalaisvihan osoitukset ja mukauttaa kansalaisuuden ja oleskeluluvan myöntämiseen liittyviä hallinnollisia menettelyjä Norsunluurannikolla asuvien ulkomaalaisten aseman parantamiseksi; - käynnistää vuoropuhelu uudelleen kaikkien poliittisten puolueiden kanssa. Lisäksi sovittiin kaikkia esille tuotuja asioita koskevasta syvennetystä vuoropuhelusta Abidjanissa kolmen kuukauden ajan ja siitä, että tilannetta arvioitaisiin uudelleen kyseisen ajanjakson päätyttyä. Abidjanissa käytiin tätä syvennettyä ja säännöllistä vuoropuhelua. Sen perustana oli luettelo ehdottamistanne toteutettavista toimenpiteistä sitoumusten täyttämiseksi. Vuoropuhelun tuloksena avautuminen kaikkia poliittisia suuntauksia ja väestöryhmiä kohtaan on yleisesti ottaen käynnistynyt. Norsunluurannikon viranomaiset ovat toteuttaneet tärkeitä toimenpiteitä. Erityisesti on huomattava: * kaikille poliittisille puolueille avoimien kunnallisvaalien järjestäminen; * vuoropuhelun aloittaminen kaikkien poliittisten puolueiden kanssa; * kansallista sovittelua koskevan yleisen keskustelun käynnistäminen ja resurssien myöntäminen kansallisen sovittelukomitean toimintaa varten; * kuuden oikeuskäsittelyn aloittaminen presidentinvaaleja (lokakuu 2000) seuranneisiin ihmisoikeusloukkauksiin liittyen; * kansallisen henkilörekisteriviraston perustaminen ja toiminnan käynnistäminen; * poliisien ja sotilaiden epävirallisten tiesulkujen purkaminen; * kaikkien poliittisten puolueiden esteetön pääsy valtion omistuksessa oleviin tiedotusvälineisiin. On selvää, että nämä aloitteet parantavat maan poliittista ja yhteiskunnallista vakautta. Seuraavat huolenaiheet ovat kuitenkin edelleen olemassa: * Kansallisen sovittelun nimissä erityisesti kansalliselta foorumilta odotetaan poliittisia suuntaviivoja ja käytännön toimenpiteitä. * Vaikka kaikkien poliittisten puolueiden kanssa on aloitettu vuoropuhelu, sen jatkuvuudesta ei ole riittäviä takeita eikä se ole vielä johtanut konkreettisiin toimiin. * Norsunluurannikon ylimpien tuomioistuinten uusien jäsenten nimityksissä on noudatettava riippumattomuuden ja puolueettomuuden periaatteita. * Kaikkien loka- ja joulukuun 2000 äänestystapahtumien yhteydessä esiintyneiden virka-aseman väärinkäyttötapausten tutkintaa ja oikeuskäsittelyä ei olla aloitettu ja/tai kiirehditty. * Sitoumus "tuomita julkisesti muukalaisvihan osoitukset ja mukauttaa kansalaisuuden ja oleskeluluvan myöntämiseen liittyviä hallinnollisia menettelyjä Norsunluurannikolla asuvien ulkomaalaisten aseman parantamiseksi" edellyttää tuekseen konkreettisia lisätoimia, ja sitoumus olisi vahvistettava virallisella poliittisella julkilausumalla. Tämän vuoden helmikuun 15. päivänä tehtyjen sitoumusten piti parantaa poliittista vakautta erityisesti kaikkia poliittisia suuntauksia ja maassa asuvia väestöryhmiä koskevan avautumisprosessin avulla. Tämä prosessi on tietyiltä osin käynnistynyt, mutta tarvitaan vielä konkreettisia toimenpiteitä, jotta se vakiinnuttaisi asemansa Norsunluurannikon politiikassa, talouselämässä ja yhteiskunnassa. Näiden sitoumusten ja niiden nykyisen toteutumatilanteen vuoksi Euroopan yhteisö ja sen jäsenvaltiot ovat valmiit päättämään Cotonoun sopimuksen 96 artiklan mukaiset neuvottelut. Koska helmikuun 15. päivänä tehtyjen sitoumusten täytäntöönpano edellyttää vielä huomattavia toimenpiteitä, Euroopan unionin neuvosto on päättänyt yhteistyön käynnistämisestä asteittain ja harkitusti uudelleen sekä Cotonoun sopimuksen 96 artiklan 2 kohdan c alakohdassa tarkoitettuina aiheellisina toimenpiteinä seuraavista seikoista: i. Yhteistyö aloitetaan uudelleen neuvottelujen päätyttyä, ja ensimmäiset maksut keskitetään sosiaalialaan, instituutioiden tukemiseen ja yksityissektoriin. Tukea viranomaisten neuvotteluissa tekemien sitoumusten mukaisille toimille voidaan harkita. Teille toimitetaan yhdeksännen EKR:n varojen kohdentamista koskeva ilmoitus, ja aloitetaan valmistelut soveltamisvuosien 1998 ja 1999 Stabex-siirtoja koskevien 24. heinäkuuta ja 27. joulukuuta 2000 tehtyjen komission päätösten soveltamisalaan kuuluvien varojen käyttöön ottamiseksi. ii. Heti kun sitoumusten toteuttamisessa todetaan tapahtuneen uutta merkittävää edistystä nykytilanteeseen verrattuna (tilannetta arvioidaan syyskuussa 2001), apua laajennetaan asteittain ja vuoden 1999 Stabex-varoilla voidaan toteuttaa muitakin toimia. iii. Heti kun on todettu, että kaikki sitoumukset on pantu tosiasiallisesti täytäntöön (tilannetta arvioidaan uudelleen tammikuussa 2002), täysimittainen yhteistyö käynnistetään uudelleen. Tällöin on sovittava erityisesti yhteistyöstrategiasta yhdeksännen EKR:n osalta sekä erityisistä rakennesopeutusvaroista köyhyyden vähentämiseen tähtäävän strategian (PRSP) yhteydessä. Lisäksi odotetaan, että julkishallinnon järjestelmien parantamisessa erityisesti Norsunluurannikon tasavallan kanssa 7. syyskuuta 1999 allekirjoitetun pöytäkirjan mukaisesti edistytään samaan tahtiin kuin yhteistyön täytäntöönpanossa. Euroopan unioni jatkaa tilanteen ja kansallisen sovittelun edistymisen tarkkaa seuraamista. Se toivoo, että tehostettua ja tiivistä poliittista vuoropuhelua Norsunluurannikon viranomaisten kanssa jatketaan.